**Ministru kabineta rīkojuma projekta “Grozījumi Eiropas Ekonomikas zonas finanšu instrumenta un Norvēģijas finanšu instrumenta līdzfinansētās programmas "Pētniecība un izglītība" koncepcijas projektā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un projekta spēkā stāšanās laiks (500 zīmes bez atstarpēm) | | Nav attiecināms |
| **I. Tiesību akta projekta izstrādes nepieciešamība** | | |
| 1. | Pamatojums | Izglītības uz zinātnes ministrija (turpmāk – ministrija) ir izstrādājusi Ministru kabineta rīkojuma projektu “Grozījumi Eiropas Ekonomikas zonas finanšu instrumenta un Norvēģijas finanšu instrumenta līdzfinansētās programmas "Pētniecība un izglītība" koncepcijas projektā” (turpmāk – projekts), ievērojot:   1. Zinātniskās darbības likuma 14.panta otrā daļa (14.11.2019. likuma redakcijā, kas stājas spēkā 01.07.2020.) nosaka, ka Latvijas Zinātnes padome (turpmāk – LZP) īsteno valsts zinātnes un tehnoloģiju attīstības politiku; 2. konceptuālā ziņojuma "Par Latvijas zinātnes politikas ieviešanas sistēmas institucionālo konsolidāciju" (atbalstīts ar Ministru kabineta 2019. gada 14.oktobra rīkojumu Nr. 495 “Par konceptuālo ziņojumu “Par Latvijas zinātnes politikas ieviešanas sistēmas institucionālo konsolidāciju””) (turpmāk – konceptuālais ziņojums) daļā III “Risinājums” norādīto, ka “Latvijas Zinātnes padomes atbildībā būs: valsts, ES struktūrfondu 2021.-2027.gada plānošanas perioda un citu ārvalstu finanšu instrumentu (piemēram, EEZ/NO) finansēto zinātnes programmu ieviešana”; 3. ministrijas sagatavoto Ministru kabineta rīkojuma projekta “Par Izglītības un zinātnes ministrijas padotībā esošo valsts pārvaldes iestāžu reorganizāciju un likvidāciju” (turpmāk – reorganizācijas rīkojums), ar kuru paredz LZP nodot Valsts izglītības attīstības aģentūras (turpmāk – VIAA) kompetencē esošo uzdevumu par Eiropas Ekonomikas zonas finanšu instrumenta un Norvēģijas finanšu instrumenta 2014 .- 2021.gada perioda programmas "Pētniecība un izglītība"(turpmāk – EEZ un Norvēgijas programma) aktivitātes "Baltijas pētniecības programma" (turpmāk – EEZ un Norvēgijas programmas aktivitāte) aģentūras funkcijas izpildi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācijā saskaņā ar Ministru kabineta 2012.gada 18.decembra noteikumiem Nr.934 “Valsts izglītības attīstības aģentūras nolikums” 3.4.apakšpunktā noteikto VIAA funkcija ir nodrošināt EEZ un Norvēgijas programmas un projektu apsaimniekošanu.  Zinātniskās darbības likuma 14.panta otrā daļa (14.11.2019. likuma redakcijā, kas stājas spēkā 01.07.2020.) nosaka, ka LZP īsteno valsts zinātnes un tehnoloģiju attīstības politiku. Tas nozīmē, ka VIAA funkcijas valsts zinātnes politikas īstenošanas funkcija pāriet LZP.  Saskaņā konceptuālo ziņojumu un reorganizācijas rīkojumu, ar 2021. gada 1. jūliju, reorganizējot izglītības un zinātnes ministra pakļautībā esošā tiešās pārvaldes iestādi – VIAA, tās funkcijas zinātnes politikas ieviešanā, tai skaitā aģentūras funkcijas EEZ un Norvēģijas programmas aktivitāte, tiek nodotas LZP.  Lai nodrošinātu minētā atbilstību Eiropas Ekonomikas zonas finanšu instrumenta un Norvēģijas finanšu instrumenta līdzfinansētās programmas "Pētniecība un izglītība" koncepcijas projektam (atbalstīts ar 2019.gada 16.janvāra rīkojumu Nr.20 “Par Eiropas Ekonomikas zonas finanšu instrumenta un Norvēģijas finanšu instrumenta līdzfinansētās programmas "Pētniecība un izglītība" koncepcijas projektu””) (turpmāk – EEZ un Norvēģijas programmas koncepcija) ir jāveic grozījumi atbalstītajai EEZ un Norvēģijas programmas koncepcijai.  Projekts paredz, ka EEZ un Norvēģijas programmas koncepcijā jāveic grozījumi:   1. 3.nodaļas “Programmas struktūra” sadaļā “Programmas vadība” pirmo rindkopu jāizsaka šādā redakcijā: “Programmas apsaimniekotājs (PA) - Latvijas Republikas Izglītības un zinātnes ministrija - ir atbildīga par programmas sagatavošanu un īstenošanu ciešā sadarbībā ar donoru programmas partneriem un programmas aģentūru. Līdz 2021.gada 30.jūnijam programmas aģentūras funkcijas pilda Valsts izglītības attīstības aģentūra. No 2021.gada 1.jūlija programmas pētniecības aktivitātes īstenošanas aģentūras funkcijas pilda Latvijas zinātnes padome, savukārt programmas stipendiju un inovācijas centru aktivitāšu īstenošanas aģentūras funkcijas pilda Valsts izglītības attīstības aģentūra” un 2. 7.nodaļas “Divpusējās sadarbības mērķi” piekto rindkopu “aiz vārdiem “Valsts izglītības attīstības aģentūra” jāpapildina ar vārdiem “un Latvijas zinātnes padome”.   Pēc projekta atbalstīšanas un pieņemšanas Ministru kabinetā, ievērojot Ministru kabineta protokollēmuma projektā noteikto, ministrija kā EEZ un Norvēģijas programmas apsaimniekotāja līdz 2020.gada 30.aprīlim sagatavos grozījumu projektu 2019.gada 27.augusta EEZ un Norvēģijas programmas līgumā, kas noslēgts starp Norvēģijas Karalistes Ārlietu ministriju un Latvijas Republikas Finanšu ministriju kā EEZ un Norvēģijas programmas vadošo iestādi[[1]](#footnote-1) (turpmāk – līguma grozījumi), un iesniegs tos vadošajā iestādē, kas nodrošinās to iesniegšanu Finanšu instrumentu birojam parakstīšanai.  Viena mēneša laikā pēc līguma grozījumu parakstīšanas (indikatīvi 2020.gada otrajā pusē) ministrija aktualizēs EEZ un Norvēģijas programmas vadības un kontroles sistēmas aprakstu un iesniegs to Finanšu ministrijai kā EEZ un Norvēģijas programmas Revīzijas iestādei.  Tiek plānots, ka VIAA Zinātnes un pētniecības politikas atbalsta departamenta personāls, kas strādā ar EEZ un Norvēgijas programmas aktivitāti, turpinās darbu ar EEZ un Norvēgijas programmas pētniecības aktivitātes ieviešanu arī LZP ietvaros. Lai to nodrošinātu:   1. 2020.gada februāra beigās iestāžu vadītājus un personālu informēja par plānoto amata vietu sadalījumu pa iestādēm reorganizācijas rezultātā; 2. 2021.gada 1.ceturksnī tiks sagatavots rīkojuma projekta par ierēdņa - VIAA Zinātnes un pētniecības politikas atbalsta departamenta direktora, pārcelšanu uz LZP ar 2021.gada 1.jūliju, un darbiniekiem tiks piedāvāti darba līguma grozījumi par darba turpināšanu LZP ar 2021.gada 1.jūliju. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, LZP, VIAA, Norvēģijas pētniecības padome, Finanšu instrumenta birojs (Brisele). |
| 4. | Cita informācija | Lai nodrošinātu EEZ un Norvēgijas programmas aktivitātes ieviešanas nepārtrauktību un EEZ un Norvēģijas programmas partneru atbalstu, ministrija pa elektronisko pastu 2020.gada 7.februārī informēja Norvēģijas Pētniecības padomi un Finanšu instrumentu biroju (Brisele) par EEZ un Norvēgijas programmas aktivitātes aģentūras funkciju nodošanu LZP no 2021.gada 1.jūlija un plānotajām darbībām. 2020.gada 9.februārī pa elektronisko pastu ir saņemts saskaņojums no Norvēģijas Pētniecības padomes, 2020.gada 20.februārī – no Finanšu instrumenta biroja (Brisele).  Projekts ir skatāms vienkopus ar ministrijas sagatavoto Ministru kabineta rīkojuma projektu “Par Izglītības un zinātnes ministrijas padotībā esošo valsts pārvaldes iestāžu reorganizāciju un likvidāciju”, kurā ir noteikts, ka ar 2021.gada 1.jūliju LZP pārņem no VIAA tās funkciju - nodrošināt Eiropas Ekonomikas zonas finanšu instrumenta un Norvēģijas finanšu instrumenta 2014.-2021.gada perioda programmas "Pētniecība un izglītība" aktivitātei "Baltijas pētniecības programma" aģentūras funkciju izpildi. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| EEZ un Norvēģijas programmas līgumā tiks veikti grozījumi, norādot, ka līdz 2021.gada 30.jūnijam programmas aģentūras funkcijas pilda VIAA. No 2021.gada 1.jūlija EEZ un Norvēgijas programmas aktivitātes īstenošanas aģentūras funkcijas pilda LZP, savukārt EEZ un Norvēgijas programmas stipendiju un inovācijas centru aktivitāšu īstenošanas aģentūras funkcijas pilda VIAA. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, LZP, VIAA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes. Netiek veidota jauna institūcija, esoša institūcija netiek likvidēta vai reorganizēta, to ietekme uz institūcijas cilvēkresursiem nav. |
| 3. | Cita informācija | Nav |

Izglītības un zinātnes ministre I. Šuplinska

Vizē:

Valsts sekretāre L. Lejiņa

A.Jansone 67047877

[Antra.Jansone@izm.gov.lv](mailto:Antra.Jansone@izm.gov.lv)

A.Depkovska 67047772

Anita.Depkovska@izm.gov.lv

1. <https://www.eeagrants.lv/files/Research_and_Education_2019.pdf> [↑](#footnote-ref-1)